Jahutustorn
Jahutustorn ehk gradiir on veejahutusseade, milles vee jahtumist põhjustab osaline aurustumine ja otsene soojusülekanne õhku. Sõna "gradiir" tuleneb saksa tegusõnast gradieren 'soolalahust aurustamise teel kontsentreerima'; algul toodeti gradiiriga nõnda soola. Sõltuvalt ventileerimisviisist liigitatakse jahutustornid lahtisteks, torn- ja ventilaatorjahutustornideks. Jahutustorne kasutatakse näiteks soojuselektrijaamades.